Flaskekasse

En flaskekasse er en transportinnretning som benyttes for å lettere transportere flasker. Nå er kassene vanligvis laget av plast, men var tidligere laget av tre eller metall. 

Plastkassene ble først laget 1950-årene. Disse kassene har en lang levetid. I 1980-årene byttet Sverige fra kasser med 25 flasker til mer ergonomiske kasser for 20 flasker. Svenskene kjørte en kampanje for å få inn flest mulige kasser for gjenvinning, og noen av de eldste hadde vært i sirkulasjon siden 1960-tallet.

I motsetning til en moderne melkekasse, så har flaskekasser oftest en inndeling slik at flaskene ikke kommer i  kontakt med hverandre for å unngå at de knuser hverandre.

 Norge 
Norske brus- og ølkasser i plast har i dag en grunnflate på 300 x 400 mm. Høyden varierer i henhold til høyden på flaskene som skal fraktes. 
 For 0,33 liter ølflaske: 220 mm høy med 24 flasker
 For 0,33 liter og 0,5 liter brusflasker: 305 mm høy med 24 flasker. 
 For 1,5 liter brusflasker: 390 mm høye med 10 flasker. 
Brus- og ølflasker kan i Norge stables om hverandre. 

Pant på brus- og ølkasser ble fjernet 1. september 2018. Før det var panten kr. 16 for en kasse.

 Referanser 

 Eksterne lenker 


Kategori:Emballasje
Kategori:Brus
Kategori:Øl